Številka: 03226-1/2015-3

Datum: 25. 2. 2015

## ZAPISNIK

1. seje Sveta za varstvo pravic najemnikov stanovanj v Mestni občini Ljubljana (v nadaljevanju: Svet), ki je bila v torek, 24. februarja 2015.

Seja je potekala v Banketni dvorani, Magistrat, Mestni trg 1, Ljubljana.

Sejo je vodil predsednik Blaž Babnik Romaniuk.

Na seji so bili navzoči članice in člani Sveta (v nadaljevanju: člani):

Blaž Babnik Romaniuk, Marko Aškerc, Nataša Hozjan Breznjik, Dušan Milič, Domen Lorencin, Marjana Vidmar.

Seje se ni udeležila Alijana Lepšina (upravičeno odsotna).

Na seji so bili navzoči tudi:

Boris Kaučič iz MOL, SODMS.

Seja se je pričela ob 16.00 uri ob navzočnosti 6 članov.

S sklicem seje so člani prejeli predlog dnevnega reda 1. seje Odbora:

1. **Konstituiranje Sveta za varstvo pravic najemnikov stanovanj v MOL**
2. **Dogovor o delu Sveta za varstvo pravic najemnikov stanovanj v MOL**
3. **Pregled in potrditev zapisnika 36. seje Sveta za varstvo pravic najemnikov stanovanj v MOL**
4. **Tekoče zadeve na področju varstva pravic najemnikov stanovanj v MOL**
5. **Razno**

Predsedujoči je dal na glasovanje naslednji dnevni red:

**PREDLOG SKLEPA:**

**Svet za varstvo pravic najemnikov stanovanj v Mestni občini Ljubljana sprejme predlog dnevnega reda 1. seje Sveta.**

Navzočih je bilo 6 članov.

Za je glasovalo 6 članov. Proti ni glasoval nihče.

Predlog dnevnega reda **je bil** sprejet.

**AD 1**

Predsedujoči je podal krajši uvod. Nato je sledila krajša predstavitev članov in članic Sveta za varstvo pravic najemnikov stanovanj v MOL (v nadaljevanju: SVPNS V MOL). Predstavili so se Blaž Babnik Romaniuk, Domen Lorencin, Dušan Milič, Marjana Vidmar, Nataša Hozjan Breznjik, Marko Aškerc in sekretar sveta Boris Kaučič.

Predsedujoči dal na glasovanje predlog sklepa.

**PREDLOG SKLEPA:**

**Svet za varstvo pravic najemnikov stanovanj v MOL se je seznanil in konstituiral v omenjeni sestavi, kot je bil potrjen na 3. seji MS MOL.**

Navzoči je bilo 6 članov.

Za je glasovalo 6 članov. Proti ni glasoval nihče.

Sklep je bil sprejet.

**AD 2**

Predsednik je podal uvodno obrazložitev k točki. Sledila je krajše predstavitev sekretarja sveta o sestankih sveta, o pogostosti sestankovanja Sveta, o tematikah dela sveta, o zakonodaji na področju stanovanjske politike, o terminih za sestanke Sveta, o objavljanju dela Sveta na spletu, o delovanju prejšnjega sveta, o predvideni tematiki na temo varstva pravic najemnikov, o NSP, o Stanovanjskem zakonu, o Odloku o ustanovitvi sveta za varstvo pravic najemnikov stanovanj v MOL.

Razpravljali so člani: Blaž Babnik Romaniuk, Marko Aškerc, Nataša Hozjan Breznjik, Dušan Milič, Domen Lorencin, Marjana Vidmar ter Boris Kaučič.

Razprava je tekla o prejšnje svetu, o obveščanju najemnikov, o SSRS, o pristojnem ministrstvu za stanovanjsko politiko, o morebitnih odkupih stanovanj najemnikov od JSS MOL, o neprofitni najemnini, o Stvarno pravne zakoniku, o zadrugah, o zakonu o zadružništvu, o objavah Sveta v Glasilu Ljubljana, o obveščenosti najemnikov v MOL in Sloveniji, o delovanju drugih Svetov v Sloveniji in drugih občinah, o stanovanjskih korporativah, o stanovanjski gradnji, o stanovanjski zadrugi RTV, o praznih stanovanjih v Ljubljani in Sloveniji (13.000), o stanju teh praznih stanovanj v Sloveniji in Ljubljani (potrebne obnove, itd.), o dogajanju na najemniškem sektorju, o stanovanjskem fondu v Ljubljani in v JSS MOL, o stanovanjskih programih v MOL, o raziskavi ga. Srne Mandić na temo neprofitnih stanovanj in stanovanjskih korporativ v MOL, o možnosti stanovanjske korporative oz. takšnega projekta v MOL, o javnem interesu, o brezplačni pravni pomoči za naprej, o Sklepu o najemnini, o delu JSS MOL, o stanovanjski politiki MOL, o temah na sestankih Sveta, o brezplačni pravni pomoči, o sredstvih MOL za delovanje brezplačne pravne pisarne, o preteklih sejah Sveta, o Združenju najemnikov Slovenije, o obveščanju medijev, o pridobivanju informacij Sveta za varstvo pravic najemnikov stanovanj v MOL s strani JSS MOL, o statističnih podatki, o stanovanjski zakonodaji v Sloveniji, o brošuri SVPNS V MOL, o obveščanju najemnikov o njihovih pravicah, o CSD-jih v Sloveniji, o pomoči najemnikom, o plačevanju najemnin in stroškov, o primerih tožb in grozečih deložacij, o upravnikih v Sloveniji in pomanjkljivi zakonodaji, o rezervnem skladu,

Dogovorjeno je bilo:

* Seje bodo praviloma sklicane ob sredah (oz. torkih) ob 17h.
* Naslednja seja SVPNS V MOL bo 11. 3. 2015, ob 17h – Vsebina: Stanovanjski program MOL za leti 2015 in 2016, na sejo bo vabljen direktor JSS MOL g. Sašo Rink.
* V mesecu marcu bo še ena dodatna seja SVPNS V MOL, 25. 3. 2015 ob 17h. – Vsebina: poročilo ZNS letno in končno poročilo o nudenju brezplačne pravne pomoči v letih 2013 in 2014, na sejo bo vabljena predsednica ZNS, ga. Tanja Šarec.
* Sekretar Sveta bo članom in članicam posredoval raziskavo MOL na temo neprofitnih stanovanj in stanovanjskih korporativ.
* Za naslednji sestanek vsak član in članica pripravi niz vprašanj za direktorja JSS MOL na temo najemniška politika v MOL
* Članice in člani SVPNS V MOL do naslednje seje razmislijo o okvirnem terminskem planu sestankovanja na sejah Sveta in njegovi vsebini.

**AD 3**

Predsedujoči je prepustil besedo sekretarju Sveta, Borisu Kaučiču. Sekretar sveta je omenil sprejete sklepe 36. seje Sveta in na krajše povzel vsebino zadnjega sestanka Sveta. Na seji je bil prisoten tudi član iz prejšnje sestave Sveta, Dušan Milič. Podana je bila krajša pripomba na zapisnik, kjer se popravi »upravičeno odsoten« član na zadnji 36. Seji Sveta. Drugih pripomb na zapisnik ni bilo.

Nato je predsedujoči dal na glasovanje predlog sklepa.

**PREDLOG SKLEPA:**

**Potrdi se zapisnik 36. seje Sveta za varstvo pravic najemnikov stanovanj v Mestni občini Ljubljana s pripombo.**

Navzoči je bilo 6 članov.

Za je glasovalo 6 članov. Proti ni glasoval nihče.

Sklep je bil sprejet.

**AD 4**

Razpravljali so člani: Blaž Babnik Romaniuk, Marko Aškerc, Nataša Hozjan Breznjik, Dušan Milič, Domen Lorencin, Marjana Vidmar ter Boris Kaučič.

Potekala je razprava o delu Sveta v bodoče, o predsodkih do najemnikov stanovanj, o listah A in B na razpisih za neprofitna stanovanja, o varovanju osebnih podatkov najemnikov stanovanj v JSS MOL na podlagi objave razpisa in objave rezultatov, o deskriminaciji najemnikov v neprofitnih stanovanjih MOL, o mnenju informacijske pooblaščenke na temo objave takšnih podatkov, o primeru lastništva stanovanja JSS MOL in odnosa do najemnikov, o praznih stanovanjih JSS MOL, o gradnji stanovanj na potencialno možnih poplavnih območjih, o projektih JSS MOL – Rakova jelša ter Polje 3.

Dogovorjeno je bilo, da o omenjenih problematikah dorečemo na naslednji seji SVPNS V MOL, ko bo na seji prisoten direktor JSS MOL, g. Sašo Rink.

**AD 5**

Razpravljali so člani: Blaž Babnik Romaniuk, Marko Aškerc, Nataša Hozjan Breznjik, Dušan Milič, Domen Lorencin, Marjana Vidmar ter Boris Kaučič.

Razprava je potekala o javnosti zapisnikov na splet ter o medijskih objavah na temu najemniške politike in stanovanjske politike v MOL

Nato je predsedujoči dal na glasovanje predlog sklepa.

**PREDLOG SKLEPA:**

**Na spletni strani** [**www.ljubljana.si**](http://www.ljubljana.si) **(podstran SVPNS V MOL) se objavlja zapisnike Sveta za varstvo pravic najemnikov stanovanj v MOL. Zapisnik se objavi v dokončni potrjeni obliki in ob upoštevanju Zakona o varstvu osebnih podatkov.**

Navzoči je bilo 6 članov.

Za je glasovalo 6 članov. Proti ni glasoval nihče.

Sklep je bil sprejet.

In

**PREDLOG SKLEPA:**

**Sekretar sveta 1x tedensko oz. vsakih 14 dni obvešča člane in članice Sveta za varstvo pravic najemnikov stanovanj v MOL glede klipinga in medijskih objav na temo stanovanjska politika v MOL.**

Navzoči je bilo 6 članov.

Za je glasovalo 6 članov. Proti ni glasoval nihče.

Sklep je bil sprejet.

Seja je bila končana ob 18.30 uri.

|  |  |
| --- | --- |
| Zapisal: *Boris KAUČIČ*Višji svetovalec III | *Blaž Babnik Romaniuk*Predsednik: |